ԿԱԶՄՎԱԾ Է 15․02․2024 Թ-ԻՆ

ԲԱՂԿԱՑԱԾ Է 5 (ՀԻՆԳ) ԹԵՐԹԻՑ

Հ Ա Ս Տ Ա Տ Վ Ա Ծ Է՝

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԼՈՌՈՒ ՄԱՐԶԻ ՓԱՄԲԱԿ

ՀԱՄԱՅՆՔԻ ԱՎԱԳԱՆՈՒ

*2024 ԹՎԱԿԱՆԻ ՓԵՏՐՎԱՐԻ 15-Ի*

*ԹԻՎ 005-Ա ՈՐՈՇՄԱՄԲ*

*ՀԱՄԱՅՆՔԻ ՂԵԿԱՎԱՐ `*

*\_\_\_\_\_\_\_\_\_\_\_\_\_\_\_\_ Ս. ԿՈՍՏԱՆԴՅԱՆ*

*Կ.Տ.*

ԿԱՆՈՆԱԴՐՈՒԹՅՈՒՆ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՓԱՄԲԱԿ ՀԱՄԱՅՆՔԻ

«ՓԱՄԲԱԿ ԿՈՄՈՒՆԱԼ»

ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ

(ՆՈՐ ԽՄԲԱԳՐՈՒԹՅՈՒՆ)

Փամբակ համայնք

2024 թ․

*ՏՊԱԳՐՎԱԾ Է ԸՆԴԱՄԵՆԸ 2 ՕՐԻՆԱԿ*

*ՕՐԻՆԱԿ 1*

***ԳՐԱՆՑՎԱԾ Է***

*ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ ՌԵԳԻՍՏՐԻ ԳՈՐԾԱԿԱԼՈՒԹՅԱՆ*

*ԿՈՂՄԻՑ ­­—— ———————— 2024Թ-Ի*

*ԳՐԱՆՑՄԱՆ ԹԻՎ ————————————*

*ՀՎՀՀ* —————————————————

————————-- գրանված կանոնադրության -------------------- փոփոխությունը գրանցված է իրավաբանական անձանց պետական ռեգիստրի կողմից ——— ——---—————— 2024թ․

Աշխատակից՝

————————— ——————————

**Հավելված**

**ՀՀ Լոռու մարզի Փամբակ համայնքի**

**ավագանու 2024թվականի  
փետրվարի 15-ի 005-Ա որոշմամբ**

**ԿԱՆՈՆԱԴՐՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ**

**ՓԱՄԲԱԿ ՀԱՄԱՅՆՔԻ «ՓԱՄԲԱԿ ԿՈՄՈՒՆԱԼ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

(ՆՈՐ ԽՄԲԱԳՐՈՒԹՅՈՒՆ)

**Գ. Փամբակ**

**2024թ.**

**1. ԸՆԴՀԱՆՈՒՐ ԴՐՈՒՅԹՆԵՐ**

1.1.Հայաստանի Հանրապետության Լոռու մարզի Փամբակ համայնքի «Փամբակ կոմունալ» համայնքային ոչ առևտրային կազմակերպությունը (այսուհետ` Կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է, որն ստեղծվել է Հայաստանի Հանրապետության Լոռու մարզի Փամբակ hամայնքի տնտեսությունը սպասարկելու նպատակով, Հայաստանի Հանրապետության օրենսդրությանը համապատասխան ձեռք է բերում և իրականացնում սույն կանոնադրությամբ ամրագրված իր խնդիրների իրականացման համար անհրաժեշտ իրավունքներ և պարտականություններ:

1.2. Կազմակերպության հիմնադիրը Հայաստանի Հանրապետության Լոռու մարզի Փամբակ համայնքն է (այսուհետ` Հիմնադիր),ի դեմս համայնքի ավագանու,որի անունից հանդես է գալիս Հայաստանի Հանրապետության Լոռու մարզի Փամբակ համայնքի ղեկավարը:

1.3.Կազմակերպությունն իր գործունեության ընթացքում ղեկավարվում է ՀՀ Սահմանադրությամբ, ՀՀ քաղաքացիական օրենսգրքով, «Տեղական ինքնակառավարման մասին», «Պետական ոչ առևտրային կազմակերպությունների մասին», ,,Աղբահանության և սանիտարական մաքրման մասին,, ՀՀ օրենքներով, այլ օրենքներով և իրավական ակտերով, ինչպես նաև ՀՀ միջազգային պայմանագրերով, հիմնադրի, համայնքի ղեկավարի որոշումներով և սույն կանոնադրությամբ (այսուհետ` Կանոնադրություն):

1.4.Կազմակերպության հայերեն լրիվ անվանումն է՝Փամբակ կոմունալ համայնքային ոչ առևտրային կազմակերպություն:

1.5.Կազմակերպությունը ունի ՀՀ զինանշանի պատկերով և հայերեն անվանմամբ կլոր կնիք և անհատականացման այլ միջոցներ:

1.6.Կազմակերպության իրավունակությունը ծագում է նրա ստեղծման (պետական գրանցման) և դադարում է լուծարման ավարտի (լուծարման պետական գրանցման) պահից:

1.7.Կազմակերպությունը ձեռք է բերում և իրականացնում Կանոնադրությամբ ամրագրված գործառույթներ, ստանձնում է անհրաժեշտ իրավունքներ և պարտականություններ:

1.8.Կազմակերպությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Կազմակերպությունն իր անունից ձեռք է բերում ու իրականացնում գույքային և անձնական ոչ գույքային իրավունքներ, կրում պարտականություններ, դատարանում կարող է հանդես գալ որպես հայցվոր կամ պատասխանող:

1.9.Կազմակերպությունը պատասխանատվություն չի կրում հիմնադրի պարտավորությունների համար: Հիմնադիրը պատասխանատվություն չի կրում Կազմակերպության պարտավորությունների համար:

1.10.Կազմակերպության գտնվելու վայրն է Հայաստանի Հանրապետության Լոռու մարզ, գ.Փամբակ փող. 1 շ. 23, փոստային դասիչ` 2041:

1.11. Կազմակերպությունն ունի ինքնուրույն հաշվեկշիռ և բանկային հաշիվ:

1.12.Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն Հիմնադրի որոշմամբ:

1.13.Կազմակերպությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա հաստատությունների և կազմակերպությունների հետ:

1.14.Կազմակերպությունն իր կանոնադրական նպատակների իրականացման համար անհրաժեշտ ապրանքները, աշխատանքները և ծառայությունները ձեռք է բերում ՀՀ օրենսդրությամբ նախատեսված կարգով:

1.15.Կազմակերպությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

**2. ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

2.1. Կազմակերպության գործունեության առարկան և նպատակը Փամբակ համայնքի վարչական տարածքի բոլոր բնակավայրերի սահմաններում գյուղատնտեսության, կոմունալ տնտեսության, ուղևորափոխադրման, կանաչապատման, ճանապարհների ընթացիկ նորոգման, սելավատարների մաքրման, փողոցային լուսավորության, բազմաբնակարան շենքերի սպասարկման, բեռնափոխադրման բնագավառում ծառայությունների մատուցումն է, որն ապահովելու նպատակով Կազմակերպությունը իրականացնում է հետևյալ գործառույթները՝  
ա) իրականացնում է համայնքի վարչական տարածքում բարեկարգման աշխատանքներ.  
բ) կատարում է աղբահանության և սանիտարական մաքրման աշխատանքներ, ինչպես նաև կարող է իրականացնել «Աղբահանության և սանիտարական մաքրման մասին» ՀՀ օրենքով նախատեսված այլ լիազորություններ.

գ) իրականացնում է համայնքի ուղևորափոխադրման գործունեություն, երթերի գրաֆիկից դուրս ազատ ժամանակահատվածում էքսկուրսիաների կազմակերպում /ուղևորափոխադրում/.  
դ) կատարում է համայնքի ձմեռային պաշտպանության համար անհրաժեշտ աշխատանքներ.  
ե )կազմակերպում է հանգստի հանրային վայրերի խնամքը և պահպանությունը, կատարում կանաչապատման ծառատնկման, ծառերի և թփերի էտման աշխատանքներ.  
զ) իրականացնում է ՀՀ օրենսդրությանը չհակասող գործունեություն, որը պետք է բխի համայնքի շահերից.

է) կատարում է համայնքային ենթակայության ճանապարհների ընթացիկ նորոգման և պահպանման աշխատանքներ.

ը) կատարում է անձրևաջրատարների և սելավատարների մաքրման, պահպանության, ջրամբարների մաքրման և պահպանության ինչպես նաև գետերի հունի մաքրման աշխատանքներ.

թ) կատարում է համայնքի փողոցային լուսավորության վերականգնման, շահագործման և սպասարկման համար անհրաժեշտ աշխատանքներ.

ժ) կազմակերպում է բազմաբնակարան շենքերի սպասարկում.

ի) կատարում է բեռնափոխադրման և տեխնիկայի ծառայությունների մատուցման աշխատանքներ.

լ) կազմակերպում է գյուղատնտեսական տեխնիկայով ծառայությունների մատուցում.

**3. ԿԱԶՄԱԿԵՐՊՈՒԹՅԱՆ ԿԱՌՈՒՑՎԱԾՔԸ**

3.1.Կազմակերպության կառուցվածքը որոշում է կազմակերպության հիմնադիրը:  
3.2. Կազմակերպությունը աշխատանքներն իրականացնում է հաստիքային անձնակազմի միջոցով, որը տնօրինության հետ պատասխանատվություն է կրում կազմակերպության որակի համար:

**4. ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ**

4.1. Կազմակերպության կառավարումն իրականացնում են Հիմնադիրը, նրա լիազորած մարմինը (այսուհետ` Համայնքի ղեկավար), գործադիր մարմինը (այսուհետ`Կազմակերպության տնօրեն):

4.2. Կազմակերպության Հիմնադիրն ունի Կազմակերպության գործունեությանը և կառավարմանը վերաբերող ցանկացած հարց վերջնական լուծելու իրավունք` բացառությամբ օրենքով նախատեսված դեպքերի:

4.3. Հիմնադրի բացառիկ լիազորություններն են`

ա) ավագանու համաձայնությամբ Կազմակերպության հիմնադրումը.

բ) Կազմակերպության գործունեության առարկայի և նպատակների, այդ թվում` նրա կողմից իրականացվող ձեռնարկատիրական գործունեության տեսակների սահմանումը.

գ) Կազմակերպությանը սեփականության իրավունքով հանձնվող և (կամ) ամրացվող` համայնքին պատկանող գույքի կազմի հաստատումը.

դ) Կազմակերպության կանոնադրության հաստատումը և դրանում փոփոխություններ կատարելը.

ե) Կազմակերպության կառավարման համակարգի սահմանումը.

զ) Կազմակերպության վերակազմակերպումը և լուծարումը.

է) Կազմակերպության լուծարման հանձնաժողովի նշանակումը և լուծարման հաշվեկշռի հաստատումը.

ը)Հայաստանի Հանրապետության օրենսդրությամբ և Կազմակերպության կանոնադրությամբ նախատեսված այլ հարցերի լուծումը:

4.4.Համայնքի ղեկավարն իրականացնում է Կազմակերպության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց չկատարման կամ ոչ պատշաճ կատարման համար:

4.5.Համայնքիղեկավարը`  
ա) Կազմակերպության կանոնադրությամբ սահմանված կարգով իրականացնում է նրա կառավարման մարմինների ձևավորումը և նրանց լիազորությունների վաղաժամկետ դադարեցումը.  
բ)իրականացնում է  Կազմակերպության գործունեության վերահսկողությունը.  
գ)կասեցնում կամ ուժը կորցրած է ճանաչում Կազմակերպության տնօրենի` Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ուցուցումները.  
դ)լսում է Կազմակերպության գործունեության մասին հաշվետվություններ, քննում է դրանց գործունեության վերստուգման արդյունքները.  
ե)վերահսկողություն է իրականացնում  Կազմակերպությանն ամրացված  համայնքային սեփականության օգտագործման և պահպանության նկատմամբ.  
զ)վերահսկողություն է իրականացնում  Կազմակերպության սեփականության պահպանության նկատմամբ, իսկ օրենքով, Հիմնադրի որոշմամբ կամ Կազմակերպության կանոնադրությամբ նախատեսված դեպքերում համայնքի ավագանու որոշմամբ համաձայնություն է տալիս գույքի օտարման կամ վարձակալության հանձնման համար.  
է) հաստատում է Կազմակերպության տարեկան հաշվետվությունները և տարեկան հաշվեկշիռը.  
ը)իրականացնում է Հայաստանի Հանրապետության օրենսդրությամբ, Հիմնադրի որոշումներով և Կազմակերպության կանոնադրությամբ նախատեսված այլ գործառույթներ:

4.6. Կազմակերպության ընթացիկ գործունեության ղեկավարումն իրականացնում է գործադիր մարմինը՝ Կազմակերպության տնօրենը, ով աշխատանքի նշանակվում և ազատվում է ՀՀ օրենսդրության համաձայն:

Կազմակերպության տնօրենն օրենքով, Հիմնադրի որոշումներով, Կազմակերպության կանոնադրությամբ իրեն վերապահված լիազորությունների սահմաններում ղեկավարում է Կազմակերպության գործունեությունը և կրում է պատասխանատվություն օրենքների, իրավական այլ ակտերի, Հիմնադրի որոշումների, Կազմակերպության կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար:

4.7. Կազմակերպության տնօրենը լրիվ գույքային պատասխանատվություն է կրում իր մեղքով Կազմակերպությանը, համայնքին և (կամ) պետությանը պատճառված վնասի համար: Կազմակերպության տնօրենի լիազորությունների դադարեցումը հիմք չէ պատճառած վնասը հատուցելու պարտականությունները չկատարելու համար:

4.8. Կազմակերպության տնօրենը պարտավոր է չկատարել Հիմնադրի, Համայնքի ղեկավարի` օրենսդրությանը հակասող որոշումները, կարգադրությունները, հրամանները, հրահանգները և դրանց չկատարման համար չի կարող ենթարկվել պատասխանատվության:

4.9.Տնօրենը՝

ա)առանց լիազորագրի հանդես է գալիս Կազմակերպության անունից, ներկայացնում է նրա շահերը և կնքում է գործարքներ.

բ)օրենսդրությամբ, Հիմնադրի և Համայնքի ղեկավարի որոշումներով և Կազմակերպության Կանոնադրությամբ սահմանված կարգով` տնօրինում է  Կազմակերպության գույքը, այդ թվում` ֆինանսական միջոցները.

գ)տալիս է Կազմակերպության անունից հանդես գալու լիազորագրեր, այդ թվում` վերալիազորման իրավունքով լիազորագրեր:

դ)աշխատանքի է նշանակում և աշխատանքից ազատում Կազմակերպության աշխատակիցներին, նրանց նկատմամբ կիրառում է խրախուսման միջոցներ և նշանակում կարգապահական տույժեր:

ե) բանկերում բացում է հաշվարկային հաշիվներ:

զ)սահմանում է Կազմակերպության կառուցվածքն ու աշխատակիցների իրավասությունները:

է)օրենքով և Կազմակերպության կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումը:  
ը)ապահովում է ներքի նաշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը:

թ)կազմում է Կազմակերպության հաստիքային ցուցակի նախագիծը ու ծախսերի նախահաշիվը և դրանք ներկայացնում է Հիմնադրի հաստատմանը:  
ժ) տնօրենի բացակայության դեպքում համայնքի ղեկավարի գրավոր որոշման համաձայն նրա լիազորությունները իրականացնում է այլ անձ:

ի)իրականացնում է ՀՀ օրենսդրությանը չհակասող և Կազմակերպության կառավարման մյուս մարմիններին չվերապահված այլ լիազորություններ:

**5. ԿԱԶՄԱԿԵՐՊՈՒԹՅԱՆ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

5.1.Կազմակերպության սեփականությունը ձևավորվում է կազմակերպության հիմնադրման ժամանակ և հետագայում Հիմնադրի կողմից սեփականության իրավունքով նրան հանձնվող, ինչպես նաև Կազմակերպության գործունեության ընթացքում ձեռք բերված գույքից:

5.2.Կազմակերպությունն իրավունք ունի օրենքին, հիմնադրի որոշումներին և (կամ) իր Կանոնադրությանը համապատասխան` իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը:

5.3.Կազմակերպությանը սեփականության իրավունքով պատկանող գույքի նկատմամբ Հիմնադիրը չունի իրավունքներ, բացառությամբ Կազմակերպության լուծարումից հետո մնացած գույքի:

5.4.Կազմակերպության սեփականության պահպանման հոգսը կրում է կազմակերպությունը:

5.5.Հիմնադիրը կարող է  Կազմակերպությանն անժամկետ և անհատույց օգտագործման իրավունքով ամրացնել համայնքային սեփականություն հանդիսացող ցանկացած գույք:

5.6. Հիմնադիրն իրավունք ունի հետ վերցնել իր կողմից Կազմակերպությանն ամրացված գույքը:

5.7.Կազմակերպությունն իր գործառույթներն արդյունավետ կազմակերպելու նպատակով իրավունք ունի վարձակալել ու ցանկացած գույք:

5.8.Կազմակերպությունն իրավունք չունի ամրացված գույքը կամ դրա նկատմամբ իր իրավունքները օտարելու, գրավ դնելու, անհատույց օգտագործման հանձնելու:Կազմակերպությունն իրավունք ունի իրեն ամրացված գույքը հիմնադրի անունից հանձնելու վարձակալության, եթե դա արգելված չէ Հիմնադրի, ավագանու որոշմամբ կամ Կազմակերպության կանոնոդրությամբ: Ամրացված գույքի վարձակալության ժամկետը չի կարող սահմանվել մեկ տարուց ավել՝բացառությամբ Հիմնադրի կողմից սահմանված դեպքերի:Ամրացված գույքի օգտագործման արդյունքում Կազմակերպության ստացած եկամուտները Կազմակերպության սեփականությունն են:Կազմակերպությանն ամրացված գույքի օգտագործման ընթացքում առաջացած անբաժանելի բարելավումները Հիմնադրի սեփականությունն են:Կազմակերպության լուծարման դեպքում նրա գույքի օգտագործման և տնօրինման կարգը որոշում է համայնքի ավագանին:

5.9.Կազմակերպությունը Հայաստանի Հանրապետության օրենսդրությամբ սահմանված կարգով տնօրինում է իր ֆինանսական միջոցները:

5.10.Կազմակերպության ֆինանսական միջոցները գոյանում են համայնքի բյուջեից կատարվող հատկացումներից և Հայաստանի Հանրապետության օրենսդրությամբ չարգելված լրացուցիչ աղբյուրներից:

5.11. Կազմակերպության ֆինանսավորման լրացուցիչ աղբյուրներն են`

ա)Հիմնադրի կողմից թույլատրված ձեռնարկատիրական գործունեության արդյունքում գոյացած միջոցները.

բ)իրավաբանական և ֆիզիկական անձանց կամավոր ներդրումները, Հայաստանի Հանրապետության և օտարերկրյա կազմակերպությունների ու քաղաքացիների տրամադրած դրամաշնորհները և նվիրատվությունները։Տարբեր աղբյուրներից մուտք եղած բոլոր միջոցները մտնում են կազմակերպության եկամուտների մեջ և կազմում են նրա ֆինանսական միջոցների միասնական ֆոնդ։

5.12.Կազմակերպության գործունեության նկատմամբ վերահսկողությունն իրականացնում են Հիմնադիրը, Համայնքիղեկավարը, ինչպես նաև օրենքով նախատեսված պետական կառավարման մարմինները:Կազմակերպության տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման)` Հայաստանի Հանրապետության օրենսդրությամբ սահմանված կարգով:

**6. ԿԱԶՄԱԿԵՐՊՈՒԹՅԱՆ ՇԱՀՈՒՅԹԻ ՕԳՏԱԳՈՐԾՄԱՆ ԿԱՐԳԸ**

6.1.Կազմակերպությունն իրավունք ունի իրականացնել միայն այնպիսի գործունեություն, որը նպատակաուղղված է համապատասխան տեղական ինքնակառավարման մարմնին վերապահված լիազորությունները լիարժեք և արդյունավետ իրականացնելուն, ինչպես նաև քաղաքացիական իրավահարաբերություններին նրա մասնակցությունն ապահովելուն:

6.2. Կազմակերպության գործունեության ընթացքում առաջացած շահույթն օգտագործվում է հետևյալ նպատակներով`

ա)հիմնական միջոցների ձեռքբերման ճանապարհով Կազմակերպության նյութատեխնիկական համալրում,

բ)Կազմակերպության աշխատանքային գործունեությունն ապահովող գույքի և նյութերի ձեռքբերում,

գ) Կազմակերպության աշխատակիցների պարգևատրումներ ևհավելավճարներ,

դ) Կազմակերպության աշխատակիցների որակավորման բարձրացում:

6.3. Կազմակերպության շահույթն օգտագործվում է Համայնքի ղեկավարի որոշմամբ սահմանված կարգով:

**7. ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

7.1. Կազմակերպությունը վերակազմակերպվում և լուծարվում է ՀՀ օրենսդրությամբ սահմանված կարգով: